কল্যাণী উত্তর অঞ্চল দুর্গাপুজো কমিটির প্রতিমায় সাবেকিয়ানার ছোঁয়া

কল্যাণী: কল্যাণী (Kalyani) উত্তর অঞ্চল দুর্গাপুজো (Durga Puja) কমিটি এ বছর পদার্পণ করল তাদের ১৮তম বর্ষে। প্রতি বছরের মতো এবারও এই পুজোতে রয়েছে সাবেকিয়ানার ছোঁয়া। প্রতিমা থেকে শুরু করে সাজসজ্জা—সবেতেই যেন ঐতিহ্যের আমেজ।

সপ্তমীর দিন থেকেই মণ্ডপে জমে উঠেছে ধনুচি নাচ। ছোট ছোট ছেলেমেয়েরা ব্যস্ত কুইজ কনটেস্টে অংশ নিতে। অন্যদিকে সপ্তমী, অষ্টমী ও নবমী—এই তিন দিনই এলাকাবাসীর মিলনমেলা ঘটে খাওয়া-দাওয়ার মাধ্যমে। সকলে মিলে একসঙ্গে ভোগ প্রসাদ গ্রহণ করেন।

আরও পড়ুন: ট্রাম্পের খপ্পড় থেকে বাঁচতে ২১৭ কোটি টাকার রফা ইউটিউবের

স্থানীয়দের দাবি, এই পুজো শুধু উৎসব নয়, এটি তাদের সামাজিক বন্ধনের প্রতীক। পাড়ার বড় থেকে ছোট—সবাই একসঙ্গে হাত মিলিয়েই গড়ে তুলেছেন এই দুর্গোৎসবকে। আর তাই কল্যাণী উত্তর অঞ্চলের এই সাবেকিয়ানা পুজো প্রতি বছরই স্থানীয়দের কাছে আনন্দ ও মিলনের অন্যতম আয়োজন।